ผู้บริหาร “ปตท.” ร่วมรับรางวัลวิศวจุฬาดีเด่น
ผู้บริหาร "ปตท." ร่วมรับรางวัลวิศวจุฬาดีเด่น
19 ส.ค. 2562

คุณอรรถพล ฤกษ์พิบูลย์ ประธานเจ้าหน้าที่ปฏิบัติการกลุ่มธุรกิจปิโตรเลียมขั้นปลาย บริษัท ปตท. จำกัด (มหาชน) หรือ PTT เข้าร่วมรับโล่และใบประกาศเกียรติคุณวิศวจุฬาดีเด่น ครั้งที่ 16 จากสมาคมนิสิตเก่าวิศวกรรมศาสตร์แห่งจุฬาลงกรณ์มหาวิทยาลัย และคณะวิศวกรรมศาสตร์ จุฬาลงกรณ์มหาวิทยาลัย ณ โรงแรม The Athenee, a Luxury Collection Hotel
ทั้งนี้ รางวัลวิศวกรดีเด่น มีขึ้นเพื่อยกย่องและประกาศเกียรติคุณแก่นิสิตเก่า และคณาจารย์คณะวิศวกรรมศาสตร์แห่งจุฬาลงกรณ์มหาวิทยาลัยที่ประกอบคุณงามความดี มีความรับผิดชอบต่อครอบครัว สังคม และประเทศชาติ อีกทั้งประสบความสำเร็จในการทำงาน และการปฏิบัติหน้าที่